stanford-oval/wikipedia huggingface dataset:
Henrik Purjehtija
Seitsemän menestyksellistä matkaa > Länsi-Afrikan orjakauppa

Etelän suunnassa seuraava voitto oli Kap Blanco, johon perustettiin ensimmäinen Portugalin linnoitettu kauppa-asema. Nykyisin paikka on Länsi-Saharan ja Mauritanian rajalla. Yksi tapa saada tietoa kaupankäynnin mahdollisuuksista oli vangita paikallisia asukkaita kuulusteltaviksi. Jo 1440-luvulla kuljetettiin ensimmäinen orjalasti Länsi-Afrikasta Portugaliin. Tästä eteenpäin orjia tuotiin noin 200 vuodessa, mutta 1450-luvulla määrä nousi tuhanteen vuodessa. Tämä kauppa rikastutti suunnattomasti Henrik Purjehtijaa.
Orjakaupan keskus oli vuodesta 1488 alkaen Elminan linna nykyisessä Ghanassa. Sen tyrmiin mahtui kerrallaan tuhat orjaa. Sen kautta myytiin länsiafrikkalaisia orjiksi Portugalin uuteen siirtomaahan Brasiliaan.
Jokainen retkikunta ja merimatka toi lisää tietoa ja osaamista Afrikan rannikolla liikkumisesta. Henrik ulotti Portugalin vaikutusvallan Kap Palmasiin, nykyiseen Liberiaan saakka. Vuonna 1460 perustettu Kap Palmas oli paikassa, jossa rannikko kääntyi suoraan itään. Se oli 4 000 kilometrin päässä Lissabonista. Rannikon ulkopuolelta löytyi Kap Verden saariryhmä 1450-luvulla. Sinne perustettu siirtokunta muodostui kaukokaupan solmukohdaksi. Henrik sai vanhoilla päivillään ilokseen nähdä laivojensa tuovan kotimaahan kultaa, norsunluuta, pippuria ja muita kalliita tavaroita. Löytöretkien aikakausi oli alkanut. Portugalin merimahti kesti noin sata vuotta, vuoteen 1588 saakka.
Aiheesta muualla

Kuvia tai muita tiedostoja aiheesta Henrik Purjehtija Wikimedia Commonsissa
Henrikin vaakuna.
Henrik ja tämän kapteenit esitettynä löytöretkien muistomerkissä Lissabonissa
Carbon (ohjelmointirajapinta)

Carbon on macOS-käyttöjärjestelmän yksi ohjelmointirajapinta. Carbon-ohjelmien etuna on niiden hyvä yhteensopivuus klassisen Mac OS -käyttöjärjestelmän kanssa. Edeltävien käyttöjärjestelmien sovellusten porttaamisesta OS X:n Carbon-muotoisiksi käytetään englanninkielistä nimitystä "Carbonize".
Carbonista ei julkaistu 64-bittistä rajapintaa kun muu käyttöjärjestelmä päivitettiin 2007 ja 
2012 OS X 10.8 Mountain Lionin julkaisun yhteydessä rajapinta julistettiin vanhentuneeksi ja poistettiin kokonaan macOS Catalina (10.15) -julkaisusta.
Muita Mac OS X:n ohjelmointirajapintoja ovat Cocoa, X11, POSIX ja Java.
IDL (ohjelmointikieli)

IDL (interaktiivinen datakieli, engl. interactive data language) on 1970-luvun loppupuolella syntynyt ohjelmointikieli, jota on käytetty erityisesti luonnontieteissä kerätyn tiedon analysointiin ja visualisointiin. IDL:n kehittäjä on yhdysvaltalainen yhtiö ITT Visual Information Solutions (entinen Research Systems, Inc.).
Yleistä

IDL on vektorien käsittelyyn suuntautunut numeerinen vuorovaikutteiseen työskentelyyn sopiva kieli. Monet sen piirteet muistuttavat Fortrania. Sitä käytetään suurten tietoaineistojen vuorovaikutteiseen käsittelyyn, esimerkiksi kuvankäsittelyyn.
IDL:n toteutus 1980-luvulla pohjautui Fortraniin VAX/VMS-ympäristössä. Tämä näkyy yhä IDL:n syntaksissa:
x = findgen(100)/10
 y = sin(x)/x
 plot,x,y
Huomaa, että toisen rivin laskutoimitus kohdistuu koko 100-alkioiseen ensimmäisellä rivillä luotuun ja alustettuun taulukkoon. Tämä muistuttaa yleiskäyttöisten vektoriohjelmointikielten (kuten APL tai J) ilmaisutapaa.
Kuten useimmilla muilla vektorien käsittelyyn suuntautuneilla ohjelmointikielillä, IDL:llä voi suorittaa vektorien laskutoimituksia hyvin nopeasti (joskus nopeammin kuin vastaavalla Fortran- tai C-kielisellä toteutuksella), mutta alkioiden käsittely yksitellen on hidasta. Siten osa IDL-ohjelmointitaitoa on käyttää raskaissa numeerisissa laskutoimituksissa kieleen sisäänrakennettuja vektorioperaatioita.
Ominaisuuksia

dynaaminen tyypitys
yksi yhteinen nimiavaruus
yksisäikeinen ohjelman suoritus
yleensä funktioiden argumentit välitetään viittauksena
muuttujia ei tarvitse määritellä
globaaleja muuttujia voi jakaa aliohjelmien välillä vain COMMON-alueiden välityksellä
tuki yksinkertaiselle oliopohjaiselle ohjelmoinnille
ohjelmat käännetään tulkittavaksi välikoodiksi, samaan tapaan kuin Javan virtuaalikoneessa
yksinkertainen ja tehokas indeksointi, jolla taulukosta voidaan poimia osia
eri kokonaislukutyyppejä, yksin- ja kaksinkertaisen tarkkuuden liukuluvut reaali- ja kompleksiluvuille
yhdistettyjä tietotyyppejä (merkkijonot, yhtä alkiotyyppiä sisältävät taulukot, yksinkertaiset (ei-hierarkkiset) eri tietotyyppejä yhdistävät struktuurit)
Vaikeuksia

Jotkin ominaisuuksista, jotka tekevät IDL:stä helpon vuorovaikutteisessa käytössä, vaikeuttavat laajojen ohjelmistojen kirjoittamista. Yhteinen nimiavaruus hankaloittaa mm. eri lähteistä olevien ohjelmien yhdistämistä. IDL:ssä ei ole tyhjiä taulukoita, muuttuvankokoisia dynaamisia taulukoita eikä mahdollisuutta sisäkkäisiin taulukoihin. Kielen olio-ominaisuudet jättävät muistinhallinnan ohjelmoijan vastuulle.
Aiheesta muualla

ITT Visual Information Solutions: IDL (Arkistoitu – Internet Archive) (englanniksi)
Caravellix

Caravellix (ransk. Cétautomatix) on hahmo Asterix-sarjakuvassa. Hän on gallialaisen kylän seppä. Asterix-tarinoissa Caravellixilla on tyypillisesti kaksi vakituista tehtävää: hän vaientaa väkivaltaisesti bardi Trubadurixin aina tämän yrittäessä laulaa ja aiheuttaa kylätappeluiden alkamisen huomauttamalla kauppias Amaryllixin kalojen huonosta laadusta. Hänellä on usein riitaa myös Senilixin kanssa. Caravellix pukeutuu aina sepän työesiliinaan ja kanniskelee mukanaan lekaa, jota hän myös käyttää lyömäaseena.
Caravellix esiintyi aivan ohimennen jo ensimmäisessä Asterix-albumissa Asterix gallialainen, mutta hahmon ulkonäkö ja nimi vaihtelivat sen jälkeen huomattavasti eri albumeissa. Tutun asunsa ja lihaksikkaan ulkonäkönsä Caravellix sai lopullisesti albumissa Asterix ja normannien maihinnousu. Caravellixin pienikokoinen vaimo nähtiin ensi kerran albumissa Asterix ja riidankylväjä, mutta vaimoa ei koskaan ole nimetty. Heillä oli nuori poika albumissa Asterix Korsikassa ja tytär albumissa Ruusu ja miekka.
Bengt Rundgren

Bengt Rundgren (21. huhtikuuta 1931 Karlskrona – 27. syyskuuta 2008 Vallentuna) oli ruotsalainen oopperalaulaja, joka oli äänialaltaan basso.
Rundgren valmistui Tukholman kuninkaallisesta musiikkikorkeakoulusta vuonna 1962. Hän teki oopperadebyyttinsä Wolfgang Amadeus Mozartin Don Giovannissa Tukholman kuninkaallisessa oopperassa vuonna 1962. Rundgren oli pysyvästi kiinnitettynä Tukholman kuninkaalliseen oopperaan vuoteen 1969 saakka ja tämän jälkeen Deutsche Oper Berliniin vuoteen 1998 saakka. Rundgrenin syvä bassoääni teki hänestä erityisen kysytyn Giuseppe Verdin ja Richard Wagnerin tulkitsijan, mutta hän tuli tunnetuksi myös Osminin (Ryöstö Seraljista), komtuurin (Don Giovanni) ja Sarastron (Taikahuilu) rooleista Mozartin teoksissa. Rundgren teki ensimmäisen esiintymisensä Bayreuthin musiikkijuhlilla vuonna 1969 ja esiintyi myös muun muassa Savonlinnan oopperajuhlilla. Merkittäviä oopperataloja, joissa Rundgren vieraili, olivat esimerkiksi Metropolitan-ooppera, La Scala ja Covent Garden.
Rundgren sai vuonna 1983 hovsångaren arvonimen.
Cajan

Cajan-nimisiä henkilöitä:
Juhana Fredrik Cajan (1815–1887), historioitsija, pappi
Alexander Cajan (1767–1810), ornitologi, sotarovasti
Australian avoin tennisturnaus 2023

Australian avoin tennisturnaus 2023 pelattiin 16.–29. tammikuuta 2023 Melbournessa. Se oli kaikkiaan 111:s Australian avoin tennisturnaus ja vuoden ensimmäinen grand slam -turnaus.
Miesten kaksinpelin puolustava mestari oli Rafael Nadal. Naisten kaksinpelin edellisenä vuonna voittanut Ashleigh Barty lopetti uransa vuoteen 2022.
Sijoitetut pelaajat

| --- | --- |
 Miesten kaksinpeli Pääartikkeli: miesten kaksinpeli  Rafael Nadal (2. kierros)   Casper Ruud (2. kierros)   Stéfanos Tsitsipás (loppuottelu)   Novak Đoković (mestari)   Andrei Rubljov (puolivälierät)   Félix Auger-Aliassime (4. kierros)   Daniil Medvedev (3. kierros)   Taylor Fritz (2. kierros)   Holger Rune (4. kierros)   Hubert Hurkacz (4. kierros)   Cameron Norrie (3. kierros)   Alexander Zverev (2. kierros)   Matteo Berrettini (1. kierros)   Pablo Carreño Busta (2. kierros)   Jannik Sinner (4. kierros)   Frances Tiafoe (3. kierros)   Lorenzo Musetti (1. kierros)   Karen Hatšanov (välierät)   Nick Kyrgios (vetäytyi)   Denis Shapovalov (3. kierros)   Borna Ćorić (1. kierros)   Alex de Minaur (4. kierros)   Diego Schwartzman (2. kierros)   Roberto Bautista Agut (4. kierros)   Dan Evans (3. kierros)   Miomir Kecmanović (1. kierros)   Grigor Dimitrov (3. kierros)   Francisco Cerúndolo (3. kierros)   Sebastian Korda (puolivälierät, luovutus)   Alejandro Davidovich Fokina (2. kierros)   Yoshihito Nishioka (4. kierros)   Botic van de Zandschulp (2. kierros) :  Naisten kaksinpeli Pääartikkeli: naisten kaksinpeli  Iga Świątek (4. kierros)   Ons Jabeur (2. kierros)   Jessica Pegula (puolivälierät)   Caroline Garcia (4. kierros)   Aryna Sabalenka (mestari)   María Sákkari (3. kierros)   Cori Gauff (4. kierros)   Darja Kasatkina (1. kierros)   Veronika Kudermetova (2. kierros)   Madison Keys (3. kierros)   Paula Badosa (vetäytyi)   Belinda Bencic (4. kierros)   Danielle Collins (3. kierros)   Beatriz Haddad Maia (1. kierros)   Petra Kvitová (2. kierros)   Anett Kontaveit (2. kierros)   Jeļena Ostapenko (puolivälierät)   Ljudmila Samsonova (2. kierros)   Jekaterina Aleksandrova (3. kierros)   Barbora Krejčíková (4. kierros)   Martina Trevisan (1. kierros)   Jelena Rybakina (loppuottelu)   Zhang Shuai (4. kierros)   Viktoryja Azaranka (välierät)   Marie Bouzková (1. kierros)   Elise Mertens (3. kierros)   Irina-Camelia Begu (2. kierros)   Amanda Anisimova (1. kierros)   Zheng Qinwen (2. kierros)   Karolína Plíšková (puolivälierät)   Kaia Kanepi (1. kierros)   Jil Teichmann (2. kierros)
Aiheesta muualla

Viralliset sivut
Bombshell (vuoden 1933 elokuva)

| Bombshell |
| --- | --- |

Ohjaaja:  Victor Fleming
Käsikirjoittaja:   John Lee Mahin  Jules Furthman  Norman Krasna 
Perustuu:  Caroline Francken ja Mack Cranen näytelmään Bombshell
Tuottaja:   Hunt Stromberg  Irving Thalberg 
Säveltäjä:  William Axt
Kuvaaja:  Harold Rosson
Leikkaaja:  Margaret Booth
Pukusuunnittelija:  Adrian
Pääosat:   Jean Harlow  Lee Tracy  Frank Morgan  Franchot Tone  Pat O’Brien 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:  13. lokakuuta 1933 (Yhdysvallat)
Kesto:  96 minuuttia
Alkuperäiskieli:  englanti
Budjetti:  344 000 USD (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
Bombshell (Britanniassa nimellä Blonde Bombshell, Suomessa televisioesityksessä käytetty nimeä Platinapommi) on Victor Flemingin ohjaama yhdysvaltalainen screwballkomedia vuodelta 1933. Elokuvan pääosia näyttelevät Jean Harlow, joka esittää Hollywoodin kuuluisinta elokuvatähteä Lola Burnsia, sekä Lee Tracy, Frank Morgan ja Franchot Tone. Sivuosissa ovat muiden muassa Una Merkel ja Ted Healy.
Elokuvan ovat käsikirjoittaneet John Lee Mahin, Jules Furthman ja Norman Krasna Caroline Francken ja Mack Cranen samannimisen näytelmän pohjalta. Bombshell on mustavalkoinen ja on 96 minuutin, eli tunnin ja 36 minuutin mittainen.
Bombshell sai ensi-iltansa Yhdysvalloissa 13. lokakuuta vuonna 1933. Tuotantoyhtiönä oli Metro-Goldwyn-Mayer. Bombshell oli alun perin kirjoitettu Clara Bowin parodia mielessä.selvennä
Näyttelijät

| 0 | 1 | 2 |
| --- | --- | --- |
|  Jean Harlow  | … |  Lola Burns   |
|  Lee Tracy  | … |  E.J. ”Space” Hanlon   |
|  Franchot Tone  | … |  Gifford Middleton   |
|  Frank Morgan  | … |  Pop Burns   |
|  Pat O’Brien  | … |  Jim Brogan   |
|  Ted Healy  | … |  Junior Burns   |
|  Una Merkel  | … |  Mac   |
|  Louise Beavers  | … |  Loretta   |
|  Mary Forbes  | … |  Rouva Middleton   |
|  C. Aubrey Smith  | … |  Herra Wendell Middleton   |
|  Dorothy DeBorba  | … |  Cameo   |
|  Ivan Lebedeff  | … |  Hugo   |
|  Isabel Jewell  | … |  Lily   |
|  June Brewster  | … |  Alice Cole   |
Aiheesta muualla

Bombshell Internet Movie Databasessa (englanniksi)
Bombshell Elonet.
Post Modern Joanissa
CO Roubaix-Tourcoing

Seuran logo
CO Roubaix-Tourcoing oli ranskalainen jalkapalloseura, joka perustettiin vuonna 1945 Racing Club de Roubaix'n, Excelsior de Roubaix'n ja US Tourcoingin yhdistyttyä. Seura ylsi yllättäen jopa Ranskan liigamestariksi kaudella 1946–47. Seura kuitenkin lakkautettiin vuonna 1970.
Australian avoin tennisturnaus 2022

Australian avoin tennisturnaus 2022 pelattiin 17.–30. tammikuuta 2022 Melbournessa. Se oli kaikkiaan 110:s Australian avoin tennisturnaus ja vuoden ensimmäinen grand slam -turnaus.
Miesten kaksinpelin puolustava mestari Novak Đoković ei osallistunut turnaukseen tänä vuonna. Hän matkusti Australiaan, mutta oikeuden päätöksellä hänen viisuminsa hylättiin, ja hänet karkotettiin maasta. Australia vaatii maahantulijoilta koronavirusrokotuksen, mutta Đoković pyrki maahan lääketieteellisen erivapauden nojalla sairastettuaan koronaviruksen joulukuussa. Naisten kaksinpelin puolustava mestari oli Naomi Ōsaka.
Kaksinpelikaaviot julkaistiin 13. tammikuuta 2022.
Miesten kaksinpeliturnauksen voitti Rafael Nadal, joka voitti loppuottelussa Daniil Medvedevin viisieräisessä yli viisi tuntia kestäneessä ottelussa luvuin 2–6, 6–7(5–7), 6–4, 6–4, 7–5. Tämä oli Nadalin toinen Australian avointen mestaruus ja kaikkiaan ennätyksellnen 21:s grand slam -turnausvoitto.
Naisten kaksinpeliturnauksen voitti Ashleigh Barty, jolle Australian avointen mestaruus oli ensimmäinen.
Aiheesta muualla

Viralliset sivut
Carbon

Carbon voi tarkoittaa:
Hiili, kemiallinen elementti
Carbon, macOS:n ohjelmointirajapinta
Carbon Disclosure Project, ilmastonsuojelujärjestö
Carbon, Googlen kehittämä ohjelmointikieli
Paikkoja

Carbon, Kanada
Carbon, Yhdysvaltojen Indiana
Carbon, Yhdysvaltojen Iowa
Carbon, Yhdysvaltojen Texas
Carbon-Blanc, Ranska
Carbonin piirikunta, useita samannimisiä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carbon”, voi hakea sivunnimihaulla, laajalla sivunnimihaulla tai tekstihaulla.
Brandon Ingram

| Brandon Ingram |
| --- | --- |

Henkilötiedot
Koko nimi:  Brandon Xavier Ingram
Syntynyt: 2. syyskuuta 1997 (ikä 27) Kinston, Pohjois-Carolina
Kansalaisuus:   Yhdysvallat
Koripalloilija
Pelipaikka:  pieni laitahyökkääjä
Pituus:  206 cm
Paino:  86 kg
Sarja:  NBA
NBA-varaus:  2. varaus 2016   (Los Angeles Lakers)
Pelaajaura
Yliopistojoukkueet
2015–2016:  Duke
Seurajoukkueet
2016–2019 2019–:  Los Angeles Lakers New Orleans Pelicans
Brandon Ingram (s. 2. syyskuuta 1997 Kinston, Pohjois-Carolina) on yhdysvaltalainen koripalloilija. Kaudella 2019–2020 hän edustaa NBA-seura New Orleans Pelicansia.
Saavutukset ja palkinnot

NBA All-Rookie Second Team (2016)
AP Honorable Mention All-American (2016)
Second-team All-ACC (2016)
ACC Rookie of the Year (2016)
McDonald's All-American (2015)
North Carolina Mr. Basketball (2015)
First-team Parade All-American (2015)
Yliopistovuonnaan Ingram saavutti tilastokeskiarvot 17,3 pistettä, 6,8 levypalloa, 2 syöttöä, 1,1 riistoa ja 1,4 torjuntaa ottelua kohden. Pelitilanneheitot hän heitti 44,2 prosentin ja kolmen pisteen heitot 41 prosentin tarkkuudella. NBA-joukkueet kiinnostuivat Brandonista ja hän päätti lopettaa yliopiston ensimmäisen vuotensa jälkeen ja ilmoittautua NBA:n varaustilaisuuteen 2016. Los Angeles Lakers varasi hänet toisena pelaajana.
Ingram teki ensimmäisellä NBA-kaudellaan (2016-2017) 9,4 pistettä, 4 levypalloa ja 2,1 syöttöä ottelua kohden. Hänen heittotarkkuutensa oli pelitilanneheitoissa 40,2 % mutta kolmen pisteen viivan takaa vain 29,4 %. Joukkue ei menestynyt, sillä Los Angeles Lakers sai kolmanneksi vähiten voittoja koko sarjassa.
Kesällä 2019 Ingram siirtyi New Orleans Pelicansiin osana vaihtokauppaa, jossa Anthony Davis siirtyi Lakersiin.
COTS

COTS (engl. commercial off-the-shelf, "hyllytavara") tarkoittaa kaupallisesti "suoraan hyllyltä" ostettaviin komponentteihin perustuvaa järjestelmää. Tällöin vertailukohtana on käyttötarkoitusta varten erityisesti kehitetty ratkaisu. Termiä käytetään hankinnoissa tietotekniikassa ja puolustusvälineissä.
Esimerkiksi puolustusvälinemateriaalin hankinnoissa siviilikäytössä olevan materiaalin mahdollisimman laaja käyttö mahdollistaa kustannustehokkaammat hankinnat ja suuremman materiaalimäärän kuin erikoistilauksesta yleensä pienempinä määrinä valmistettava varsinainen puolustusvälinemateriaali, mille ei ole niin laajaa kaupallista kilpailua.
Eri maiden puolustusvoimat lisäävät COTS tai MOTS (engl. military off-the-shelf) tyyppisten ratkaisujen käyttöä.
Bodinin kirkko

| Bodinin kirkko Bodin kirke |
| --- | --- |
 Kirkko vuonna 2006.
Sijainti:  Bodø, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1200-luku
Materiaali:  kivi
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bodinin kirkko (norj. Bodin kirke) on Bodøn kunnassa Nordlandin läänissä Norjassa sijaitseva kivinen pitkäkirkko 1200-luvulta.
Kuvia

Urut
Alttari
Aiheesta muualla

Kuvia tai muita tiedostoja aiheesta Bodinin kirkko Wikimedia Commonsissa
Carboeiron luostari

Kirkko etelästä kuvattuna.
Carboeiron luostari on  luostarirakennus Espanjan Galiciassa, Deza-joen rannalla. Se on peräisin 900-luvulta. Luostarin kirkko on rakennettu 1100-luvulla ja edustaa romaanista tyyliä. Santiago de Compostelan kuuluisan Pórtico da Glorian suunnittelija, mestari Mateo, on osallistunut myös tämän kirkon suunnitteluun.
Kirkko on rakennettu luostarin kultakaudella, jota kesti 1100-luvulta 1300-luvulle. 1400-luvulla se joutui rappiotilaan, lahjoitukset ja muut tulot alkoivat vähentyä. Vuonna 1499 katoliste monarkit järjestelivät kirkon hallintoa uusiksi, ja Carboeirosta tuli Santiagon sivuluostari.
Aiheesta muualla

Kuvia tai muita tiedostoja aiheesta Carboeiron luostari Wikimedia Commonsissa
Birdhouse Skateboards

| Birdhouse Skateboards |
| --- | --- |
Yritysmuoto:  Yksityinen
Perustettu:  1992
Perustaja:  Tony Hawk ja Per Welinder
Avainhenkilöt:  Tony Hawk, Per Welinder
Kotipaikka:  Huntington Beach, CA,  USA
Toiminta-alue:  Kansainvälinen
Tuotteet:  rullalautailuvälineet, vaatteet, varusteet, videot
Omistaja:  Tony Hawk, Per Welinder
Kotisivu:  birdhouseskateboards.com
Infobox OKVirheellinen NIMI-arvo: 
Birdhouse Skateboards (alun perin Birdhouse Projects) on rullalautailuvarusteita valmistava yhdysvaltalainen yhtiö, joka on perustettu vuonna 1992. Tunnetuimpia Birdhousen tuotteiden käyttäjiä ovat muun muassa Tony Hawk, Bucky Lasek ja Aaron Homoki. [lähde? ]
Biziat

Biziat on kunta Ainin departementissa Rhône-Alpesin hallintoalueella. Kunnassa oli 641 asukasta vuoden 1999 väestönlaskennassa. Biziatin pinta-ala on 11 neliökilometriä.
Brasilianvarpuspöllö

| Brasilianvarpuspöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  hardyi
Kaksiosainen nimi
 Glaucidium hardyi  Vielliard, 1990 
Katso myös
   Brasilianvarpuspöllö Wikispeciesissä   Brasilianvarpuspöllö Commonsissa 
Infobox OKNimi-testi OKIUCN-testi OK: 
Brasilianvarpuspöllö  (Glaucidium hardyi) on pöllöihin kuuluva lintu. Sitä tavataan Etelä-Amerikan pohjoisosissa ja Pohjois-Brasiliassa, Amazonin altaan keskiosissa sekä  Venezuelassa sekä  Ranskan Guayanassa, Guyanassa ja Surinamessa. Altaan lounaisosissa lajia tavataan  Perussa ja Boliviassa.
Aiheesta muualla

Brasilianvarpuspöllö-videoita (Arkistoitu – Internet Archive), Internet Bird Collection (englanniksi)
Brasilianvarpuspöllö, kuvia VIREO  (englanniksi)
Carballo

| Carballo |
| --- | --- |
 lippu:  vaakuna
 Carballo
 Koordinaatit: 43°12′46″N, 8°41′22″W 
Valtio:  Espanja
Hallintoalue:  Galicia
Maakunta:  A Coruña
Pinta-ala:  
 – Kokonaispinta-ala:  186,8 km²
Väkiluku (2019):  31 349
 – Väestötiheys:  167,82 as./km²
 
 www.carballo.gal 
Infobox OKVirheellinen NIMI-arvo: 
Carballo on kunta Galiciassa, Espanjan luoteisosassa A Coruñan maakunnassa. Carballossa on asukkaita 31 349 (2019).
Aiheesta muualla

Kuvia tai muita tiedostoja aiheesta Carballo Wikimedia Commonsissa
Huoltoasemalle unohdettu mies

| Huoltoasemalle unohdettu mies Kakka-hätä 77 |
| --- | --- | --- |

Studioalbumin tiedot
 Julkaistu: heinäkuu 2011
 Formaatti: CD, LP
 Tyylilaji: punk rock
 Kesto: 28.04
 Levy-yhtiö: Stupido
Muut kannet

Listasijoitukset
  Suomen virallinen lista: 27.
Kakka-hätä 77:n muut julkaisut
| Ei yhteiskunta yhtä miestä kaipaa 2010 | Huoltoasemalle unohdettu mies 2011 |   |
Huoltoasemalle unohdettu mies on punkyhtye Kakka-hätä 77:n toinen studioalbumi, joka julkaistiin kesäkuussa 2011 levymerkillä Stupido Records. Albumi nousi Suomen virallisen listan sijalle 27.
Vastaanotto

Albumi sai hyvän vastaanoton. Rumban Mervi Vuorela kommentoi albumin tiimoilta yhtyeen olevan “2000-luvun nerokkain punkbändi, eikä se itse edes ymmärrä sitä”. Sekä Rumba että Nuorgam mainitsi albumin pureutuvan voimakkaasti 2000-luvun epäkohtiin.
Kappaleet

Samaa paskaa aina vaan – 1.38
Päihteitä ja väkivaltaa – 1.03
Tuttipullonimijä – 2.08
Tornionmäki–Vaasankatu All Night Long – 1.49
Me ollaan KH-77 – 1.40
Mä halusin vaan elää – 1.30
Mikä miehen on? – 1.49
Lisää räkää nenään – 1.42
Melkein täydellinen – 0.50
Tukkapöllyjä ja kepiniskuja – 1.36
Vuosisadan rakkaustarina – 2.23
Rakkaus on psykoosi – 1.54
Kemiallinen toppatakki – 1.46
Jumalan nimeen – 1.59
Painajainen jatkuu – 2.03
Yritän katsoo huomiseen – 2.14
Kokoonpano

Teemu Bergman – laulu, kitara
Janne – kitara, laulu
Juuso – basso
Mirko – rummut, laulu
Arvostelut

Diyturku.net: positiivinen
Nuorgam: 77/100
Rumba:
Soundi:
Aiheesta muualla

Huoltoasemalle unohdettu mies finnmusic.net -sivustolla
Bodo Illgner

Bodo Illgner
Bodo Illgner (s. 7. huhtikuuta 1967 Koblenz, Länsi-Saksa) on entinen jalkapallomaalivahti ja maailmanmestari.
Bodo Illgnerin kasvattajaseura oli 1. FC Hardtberg, mutta ammattilaisuransa hän aloitti Bundesliigan 1. FC Kölnin joukkueessa vuonna 1983. Kölnissä hän pelasi vajaat 13 kautta, mutta voittoja ei seuratasolla tullut. Kahden Bundesliiga-hopean lisäksi Köln oli kahdesti Saksan cupin finaalissa ja vuonna 1986 UEFA Cupin finaalissa, mutta hävisi joka kerta.
Kesken kauden 1996–1997 Illgner siirtyi Espanjan Primera Divisiónin Real Madridiin Real Madridin paidassa hän voitti kaksi Espanjan-mestaruutta ja kaksi Mestarien liigan mestaruutta. Illgner lopetti uransa kauteen 2000–2001.
Saksan jalkapallomaajoukkueessa Bodo Illgner pelasi vuosina 1987–1994 yhteensä 54 maaottelua. Hän voitti maailmanmestaruuden vuoden 1990 MM-kilpailuissa, joissa hän teki historiaa olemalla ensimmäinen maalivahti, joka ei päästänyt loppuottelussa maalia. Vuoden 1990 kilpailuiden lisäksi Illgner edusti Saksaa vuoden 1994 MM-kilpailuissa ja vuoden 1992 EM-kilpailuissa. Vuoden 1992 EM-kilpailuissa Illgner voitti EM-hopeaa. Bodo Illgner lopetti maajoukkueuransa vuoden 1994 MM-kilpailuiden jälkeen. Hän pelasi maajoukkueessa 54 ottelua.
Vuonna 2005 Bodo Illgner kirjoitti vaimonsa Biancan kanssa romaanin Alles. Ein fiktiver Tatsachenroman.
Joukkueet

1983–1996 Köln
1996–2001 Real Madrid
1987–1994 Saksan maajoukkue
Saavutukset

Espanjan-mestaruus 1997, 2001 (lisäksi hopea)
Saksan pääsarjassa 2 hopeaa, ja pronssi
Mestareiden liiga 1998, 2000
Maailmanmestaruus 1990
Euroopan-mestaruushopea 1992
Britannian Grand Prix 1995

Britannian Grand Prix 1995 oli Formula 1 -sarjan osakilpailu, joka ajettiin 16. heinäkuuta 1995 Silverstonen radalla. Kilpailu oli kauden 8:s. Sen voitti Johnny Herbert, jolle voitto oli uran ensimmäinen. Nopeimman kierroksen ajoi Damon Hill aikaan 1,29.752.